جمهورباشقانی رجب طیب اردوغان، کیمسه‌نین، ترور هؤرگوتو پ.ی.د اوچون 'بون‌لارین پ‌کاکا ایله ایلیشکی‌سی یوخدور' دئیه‌جک حالی قالمادیغینی سؤیله‌دی.
اردوغان، جمهورباشقانلیغی کولیه‌سینده 34.جو موختارلار ییغینجاغیندا ائتدیگی دانیشمادا، ترور هؤرگوت‌لری‌نین یالنیز بیر ماشا‌دان عبارت اولدوغونو، اصل مباریزه‌نین اونلارین آرخاسین‌داکی گوج‌لرله وئریلمه‌سی لازیم اولدوغونو ایفاده ائتدی.
ترور هؤرگوت‌لری‌نین عینی اوختاپوسون قول‌لاری اولدوق‌لارینی، آتدیق‌لاری آددیم‌لارلا گئرچک اوزلرینی ایفشا ائتدیک‌لرینی بیلدیرن اردوغان،
"بو گئرچیین ده فرقینده‌ییک؛ اگر ماشا‌لاری قیرمازساق آرخا‌داکی گوج مباریزه‌سینی قازانامماریق. بونون اوچون بؤلوجو هؤرگوتو ترپه‌نه‌ممز حالا گتیرمک اوچون بوتون تدبیرلری آلدیق" دئدی.
دوننه قدر داعش چاتیسی آلتیندا قان تؤکن‌لرین بو گون پ.ی.د/ی.پ.گ کیملیگی ایله اورتایا چیخدیغینی آنلادان اردوغان، فتح‌الله‌چی ترور هؤرگوتونون ایسه، تورکیه و تورک میلتینه دوشمن کیم وارسا، بوتون ایمکان‌لارینی اونون امرینه وئرن شخصیت‌سیز، چیرک‌لی، ساتیلیق بیر هؤرگوت حالینا گلدیگینی ایفاده ائتدی.
پرزیدنت اردوغان،
"بو هؤرگوتون (فئتو) تورکیه‌ده یاشانان چئوریلیش گیریشیمینده‌کی رولونا ترددودله یاناشان‌لار، روسیا ائلچیسینه ائدیلن سوء قصدین آردین‌دان هر حالدا راضی اولموش‌لار دئیه دوشونورم" شکلینده دانیشدی.
اردوغان، کیمسه‌نین پ.ی.د اوچون 'بون‌لارین پ‌کاکا ایله علاقه‌سی یوخدور' دئیه‌جک حالی قالمادیغینی، چونکو شخصاً ناتو دستک‌لی یایینلاردا بو ایلیشکی‌نین، بو باغین بوتون دلیللریله اورتایا چیخدیغینی خاطیرلاتدی.
کیمسه‌نین 'بیزیم تک اؤنجه‌لیگیمیز و مقصدیمیز داعش ایله مباریزدیر' دئیه‌جک دورومونون دا قالمادیغینی ایفاده ائدن پرزیدنت،
"چونکو تورکیه‌نین الباب عملیاتی قارشی‌سیندا سرگیلنن توتوم بئله بیر حساسلیغین اولمادیغینی گؤستردی" دئدی.
